دموکراتلار پارتییاسیندان اولان کنگرسمن تولسی قاببارد بیر نئچه گون اؤنجه سورییا سفری چرچیوهسینده پرزیدنت بشار اسدله گؤروشوب.
آخار. آذ خبر وئریر کی، بو بارهده ۳۵ یاشلی خانیم کنگرسمن سی ان ان-ه آچیقلاماسیندا دئییب:
«اسد حاقیندا نه دوشونورسونوزسه، دوشونون، او رئاللیقدا سورییا پرزیدنتیدیر. مقبول آنلاشما ایمضالانماسی اوچون اونونلا گؤروشمک واجیب ایدی».
قید ائدک کی، قابباردین سفری ۶ ایللیک محاربهده ایلک آمئریکا-سورییا دانیشیغی اولاراق قیمتلندیریلیر. اوباما رهبرلیگی اوزون مدتدیر اسدین پرزیدنت پوستوندان اوزاقلاشدیریلاجاغینی ایسرارلا طلب ائدیردی.
azb_Arab azb_Arab azb_Arab azb_Arab